DOI: 10.14457/tu.the.2016.1667
title: การเปิดรับเครื่องมือสื่อสารการตลาด พฤติกรรม และความพึงพอใจต่อการใช้งานเอ็มเปย์ แอปพลิเคชั่น (mPAY application)

description: การศึกษาเรื่อง “การเปิดรับเครื่องมือสื่อสารการตลาด พฤติกรรม และความพึงพอใจต่อการใช้งาน เอ็มเปย์ แอปพลิเคชั่น (mPAY Application)” มีวัตถุประสงค์การวิจัย เพื่อศึกษาลักษณะทางประชากร การเปิดรับเครื่องมือสื่อสารทางการตลาด พฤติกรรมการใช้งานและความพึงพอใจต่อเอ็มเปย์ แอปพลิเคชั่น (mPAY Application) เพื่อศึกษาความแตกต่างระหว่างลักษณะทางประชากรของผู้ใช้งานเอ็มเปย์ แอปพลิเคชั่น (mPAY Application) กับการเปิดรับเครื่องมือสื่อสารการตลาดของเอ็มเปย์ แอปพลิเคชั่น (mPAY Application) เพื่อศึกษาความสัมพันธ์ระหว่างการเปิดรับเครื่องมือสื่อสารการตลาดกับพฤติกรรมการใช้งานของเอ็มเปย์ แอปพลิเคชั่น (mPAY Application) และเพื่อศึกษาความสัมพันธ์ระหว่างพฤติกรรมการใช้งานกับความพึงพอใจในการใช้งานเอ็มเปย์ แอปพลิเคชั่น (mPAY Application) การวิจัยครั้งนี้เป็นการศึกษาวิจัยเชิงปริมาณ (Quantitative Research) ซึ่งมีรูปแบบวิจัยสำรวจ (Survey Research) ด้วยการใช้แบบสอบถามแบบออนไลน์ (Online Questionnaire) เป็นเครื่องมือในการรวบรวมข้อมูลและใช้การเก็บข้อมูลเพียงครั้งเดียว ณ ช่วงเวลาใดเวลาหนึ่ง (Cross-sectional Study) โดยให้กลุ่มตัวอย่างกรอกข้อมูลด้วยตนเอง (Self-Administered Questionnaire) โดยนำแบบสอบถามนี้ไปให้ใช้งานเอ็มเปย์  แอปพลิเคชั่น (mPAY Application) เป็นผู้ตอบคำถามจำนวน 300 คน ระยะเวลาที่ใช้ในการเก็บข้อมูลตั้งแต่เดือนพฤษภาคม-มิถุนายน 2560ผลการวิจัยพบว่ากลุ่มตัวอย่างผู้ใช้งานเอ็มเปย์ แอปพลิเคชั่น (mPAY Application) จำนวน 300 คน ทั้งเพศชายและเพศหญิง พบว่ากลุ่มตัวอย่างของผู้ใช้งานเอ็มเปย์ แอปพลิเคชั่น (mPAY Application) ส่วนใหญ่เป็นเพศหญิง อายุ 21 – 30 ปี มีระดับการศึกษาสูงสุดอยู่ในระดับปริญญาตรี มีอาชีพในปัจจุบันส่วนใหญ่เป็นพนักงานบริษัทเอกชนผลการศึกษาความถี่ในการการเปิดรับเครื่องมือสื่อสารการตลาดของเอ็มเปย์ แอปพลิเคชั่น (mPAY Application) โดยภาพรวม พบว่ากลุ่มตัวอย่างจำนวน 300 มีการเปิดรับเครื่องมือสื่อสารการตลาดโดยรวมทุกเครื่องมือจำนวน 2 ครั้งต่อเดือน ประเภทการโฆษณา ได้แก่ โฆษณาทางโทรทัศน์ โฆษณาผ่านจอบนขบวนรถไฟฟ้าบีทีเอส  โฆษณาทาง Facebook  โฆษณาทาง Banner ในหน้า Website โฆษณาทาง Blogger Review มีการเปิดมากที่สุดเป็นอันดับหนึ่ง จำนวน 3 ครั้งต่อเดือน รองลงมา คือ ประเภทการส่งเสริมการขาย ผ่านทางหนังสือพิมพ์ เว็บไซต์ข้อมูลข่าวสาร ทาง AIS Line Official และ mPAY Facebook Fan page เปิดรับจำนวน 2 ครั้งต่อเดือน และประเภทการตลาดทางตรง ผ่านทาง SMS และ MMS เปิดรับจำนวน 1 ครั้งต่อเดือนสำหรับพฤติกรรมการใช้งานและความพึงพอใจต่อการใช้งาน ผลวิจัยพบว่า ความถี่ในการใช้งานเอ็มเปย์ แอปพลิเคชั่น (mPAY Application) เท่ากับ 3 ครั้งต่อเดือน ซึ่งประเภทที่ได้รับความนิยมในการใช้บริการมากที่สุด คือ การจ่ายบิลสาธารณูปโภค บัตรเครดิต และบริการอื่น  ๆ  ซึ่งสอดคล้องกับภาพรวมของความพึงพอใจของผู้ใช้งานเอ็มเปย์ แอปพลิเคชั่น (mPAY Application) ด้านคุณสมบัติโดยภาพรวม มีค่าเฉี่ยอยู่ในระดับมาก ซึ่งกลุ่มตัวอย่างมีความพึงพอใจมากที่สุด คือ แอปพลิเคชั่นมีการให้บริการทางการเงินที่หลากหลาย เช่น การโอนเงิน เช็คยอด ชำระค่าสินค้า/บริการ บัตรเครดิตค่าสาธารณูปโภค และเติมเงินโทรศัพท์มือถือ รองลงมาคือการใช้บริการธุรกรรมการเงินผ่านมือถือช่วยทุ่นแรงในการเดินทางไปทำธุรกรรมที่ธนาคารหรือตู้ ATM และเป็นแอปพลิเคชั่นที่เพิ่มความสะดวกในการทำธุรกรรมทางการเงิน ระยะเวลาในการใช้บริการตลอด 24 ชั่วโมง ซึ่งผลจากประเภทความพึงพอใจในข้างต้นที่กล่าวมามีความสอดคล้องกับพฤติกรรมการใช้จ่าย เพราะกลุ่มเป้าหมายส่วนใหญ่ใช้งานเอ็มเปย์ แอปพลิชั่นในการจ่ายบิลค่าสาธารณูปโภค จ่ายบิลค่าบัตรเครดิตซึ่งถือได้ว่าเป็นบริการที่ใช้อยู่เป็นประจำและมีความถี่ในการใช้งานค่อนข้างสูงนอกจากนี้พบว่าพฤติกรรมการเปิดรับ(ความถี่/เดือน) เครื่องมือสื่อสารการตลาดประเภทการส่งเสริมการขายของเอ็มเปย์ แอปพลิเคชั่น (mPAY Application) มีความสัมพันธ์ กับ พฤติกรรมในการใช้งาน(ความถี่/ต่อเดือน) เอ็มเปย์ แอปพลิเคชั่น (mPAY Application) หมายถึง กลุ่มเป้าหมายมีพฤติกรรมในการเปิดรับเครื่องมือการสื่อสารการตลาดประเภทการส่งเสริมการขาย ของเอ็มเปย์ แอปพลิเคชั่น (mPAY Application) มาก มีความสัมพันธ์ไปในทิศทางเดียวกันกับพฤติกรรม(ความถี่) ในการใช้งานเอ็มเปย์ แอปพลิเคชั่น (mPAY Application) ทั้งนี้พฤติกรรมความถี่ในการใช้งานเอ็มเปย์ แอปพลิเคชั่น (mPAY Application) มีความสัมพันธ์กับความพึงพอใจในการใช้งานเอ็มเปย์ แอปพลิเคชั่น (mPAY Application) ด้านคุณสมบัติผลิตภัณฑ์ สามารถสรุปได้ว่าความถี่ในการใช้งานมากก็จะมีความพึงพอใจในการใช้งานงานเอ็มเปย์ แอปพลิเคชั่น (mPAY Application) อยู่ในระดับมาก เพราะผู้ใช้งานส่วนใหญ่ใช้งานอยู่เป็นประจำซึ่งตอบสนองความสะดวกสบายในการทำธุรกรรมทางการเงินบนมือถือที่สร้างความสะดวกสบายให้กับผู้ใช้งาน จึงทำให้เกิดความพึ่งพอใจอยู่ในระดับมาก